**«ΜΠΑΛΑΝΤΑ ΓΙΑ ΤΗΝ ΕΓΚΡΙΣΗ ΤΟΥ ΚΟΣΜΟΥ» ΜΠΕΡΤΟΛΤ ΜΠΡΕΧΤ**

**Η «Μπαλάντα για την έγκριση του κόσμου», που γράφτηκε λίγο πριν ο Χίτλερ καταλύσει την κοινοβουλευτική δημοκρατία στη χώρα του (1933), καυτηριάζει αφενός τη διαφθορά της εποχής της ανόδου του ναζισμού και αφετέρου τη σιωπή πολλών Γερμανών συγγραφέων.**

**Δεν είμαι άδικος, μα ούτε και τολμηρός.**

**Και να που, σήμερα, μου δείξανε τον κόσμο τους.**

**Μόνο το ματωμένο δάχτυλό τους είδα μπρος.**

**Και είπα ευθύς: «Μ’ αρέσει ο νόμος τους».**

**Τον κόσμο αντίκρισα μέσ’ απ’ τα ρόπαλά τους.**

**Στάθηκα κι είδα, ολημερίς, με προσοχή.**

**Είδα χασάπηδες που ήταν ξεφτέρια στη δουλειά τους.**

**Και σαν με ρώτησαν «Σε διασκεδάζει;», είπα: «Πολύ!»**

**Κι από την ώρα εκείνη, λέω «Ναι» σε όλα.**

**Κάλλιο δειλός, παρά νεκρός να μείνω.**

**Για να μη με τυλίξουνε σε καμιά κόλλα,**

**ό,τι κανένας δεν εγκρίνει, το εγκρίνω.**

**..............................................................**

**Φονιάδες είδα, κι είδα πλήθος θύματα.**

**Μου λείπει θάρρος, μα όχι και συμπόνια.**

**Και φώναξα, βλέποντας τόσα μνήματα:**

**«Καλά τους κάνουν — για του έθνους την ομόνοια!»**

**Να φτάνουν είδα δολοφόνων στρατιές**

**κι ήθελα να φωνάξω: «Σταματήστε!»**

**Μα ξέροντας πως κρυφοκοίταζε ο χαφιές,**

**μ’ άκουσα να φωνάζω: «Ζήτω! Προχωρήστε!»**

**Δε μου αρέσει η φτήνια κι η κακομοιριά.**

**Γι’ αυτό κι έχει στερέψει η έμπνευσή μου.**

**Αλλά στου βρώμικού σας κόσμου τη βρωμιά**

**ταιριάζει, βέβαια —το ξέρω— κι η έγκρισή μου.**

 **μτφρ. Μάριος Πλωρίτης (1919-2006**

**ΕΡΩΤΗΣΕΙΣ**

**1. Ο ποιητής καταδικάζει τη διαφθορά της εποχής της του ναζισμού καθώς και τη σιωπή πολλών Γερμανών συγγραφέων που για να μη διακινδυνεύσουν ανέχονταν και επιδοκίμαζαν τις απάνθρωπες μεθόδους των ναζιστικών ομάδων. Να δικαιολογήσετε την άποψη αυτή παραθέτοντας στοιχεία του κειμένου.**

**2. Ποια στοιχεία παράγουν τον ειρωνικό τόνο του ποιήματος;**

**3. Στο ποίημα κυριαρχούν οι οπτικές και οι ηχητικές εικόνες. Να τις επισημάνετε και να προσδιορίσετε τη λειτουργία τους.**

**4. Να σχολιάσετε τον τίτλο του ποιήματος και να δώσετε έναν δικό σας τίτλο, δηλωτικό του περιεχομένου του ποιήματος.**

**5. Να σχολιάσετε -50 λέξεις – το περιεχόμενο του στίχου: «Καλά τους κάνουν — για του έθνους την ομόνοια!»**

**6.α.Ποια η στάση του ποιητή απέναντι σε καταστάσεις, όπως αυτές που περιγράφονται στο ποίημα; Πώς την αξιολογείτε;**

 **β) Εσείς ποια στάση θα τηρούσατε ως υπεύθυνοι πολίτες;**

**Να καταγράψετε τις απόψεις σας σ΄ ένα κείμενο 200 λέξεων.**

 **ΝΕΑΑΣΜΥΡΝΗ 9 ΑΠΡΙΛΙΟΥ 2020**

 **Η ΚΑΘΗΓΗΤΡΙΑ ΣΑΣ: ΚΑΡΑΣΟΥΛΑ ΚΑΤΕΡΙΝΑ**

***Να αποστείλετε τις απαντήσεις σας έως15 Απριλίου.***